तब इंडिया टीवी अलग ही मूड में था. उसने तो बाकायदा कई दफा चैनल पर घोषणा की थी (जहां तक मुझे याद है) कि जब दूसरे इंटरटेनमेंट और सास-बहू दिखाते हैं, तब हम न्यूज दिखाते हैं. सो न्यूज देखना है तो इंडिया टीवी पर ट्यून कीजिए. अब वही इंडिया टीवी इंटरटेनमेंट की तरफ बढ़ चुका है. सुन रहा हूं कि टीवी के पर्दे वाली सास-बहू स्टोरी अब चारूल के नेतृत्व में नई गति-नए आयाम प्राप्त करेगी. बढ़िया है. वैसे चारूल से कभी मिला तो नहीं, लेकिन वो हैं टैलेंटेड. सीरियस न्यूज की दुनिया से चुलबुली इंटरटेनमेंट की दुनिया में उनका शिफ्ट जबरदस्त रहा है. इसके लिए Supriya Prasad बधाई के पात्र हैं. उन्होंने ही चारूल को आज तक पर इतना बड़ा ब्रेक दिया (मेरी जानकारी के मुताबिक) और फिर चारूल छा गईं. एबीपी न्यूज की सास-बहू वाली स्टार एंकर अदिति अरोड़ा सावंत के मुकाबले उन्होंने आज तक पर एक अलग छवि गढ़ी.